Document ID: 31998R0575

Komisijas Regula (EK) Nr. 575/98
(1998. gada 12. marts)
par importa licenču izsniegšanu attiecībā uz rīsiem un šķeltajiem rīsiem pēc pieteikumiem, kas iesniegti saskaņā ar Regulas (EK) Nr. 327/98 2. panta 2. punktu (papildu kvota attiecībā uz 1998. gada janvāri)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 1998. gada 10. februāra Regulu (EK) Nr. 327/98, ar kuru atver tarifu kvotas rīsu un šķelto rīsu ievedumiem, kā arī paredz šo kvotu pārvaldību [1], un jo īpaši tās 5. panta 2. punktu,
tā kā Regulas (EK) Nr. 327/98 2. panta 2. punktā ir paredzēta papildu kvota, ko atver importa licenču izdošanai attiecībā uz 1998. gada janvāri; tā kā licenču pieteikumi attiecībā uz šo papildu kvotu jāiesniedz pirmajās 10 darba dienās pēc dienas, kad stājas spēkā Regula (EK) Nr. 327/98;
tā kā saskaņā ar Regulas (EK) Nr. 327/98 5. panta 2. punktu Komisija 10 dienās no attiecīgā termiņa pēdējās dienas, kas noteikts dalībvalstu ziņojumiem par licenču pieteikumiem, izlemj, kādā mērā pieteikumus var apstiprināt, un nosaka daudzumus, kas ir pieejami saskaņā ar papildu kvotu;
tā kā, analizējot daudzumus, par kuriem iesniegti pieteikumi, secināts, ka licences jāizdod attiecībā uz prasītajiem daudzumiem, ko vajadzības gadījumā reizina ar samazinājuma procentu saskaņā ar noteikumiem šīs regulas pielikumā,
IR PIEŅĒMUSI ŠO REGULU.
1. pants
1. Pēc importa licenču pieteikumiem attiecībā uz rīsiem un šķeltajiem rīsiem, kas iesniegti saskaņā ar Regulas (EK) Nr. 327/98 2. panta 2. punktu un paziņoti Komisijai, licences izsniedz prasītajiem daudzumiem, ko vajadzības gadījumā reizina ar samazinājuma procentiem, kas paredzēti šīs regulas pielikumā.
2. Saskaņā ar papildu kvotu pieejamie daudzumi ir paredzēti šīs regulas pielikumā.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Briselē, 1998. gada 12. martā

Labels: 3
17
5